PRITARTA

Vilniaus rajono savivaldybė tarybos

2017 m. birželio 30 d.

sprendimu Nr. T3–

**VILNIAUS R. MARIJAMPOLIO VAIKŲ LOPŠELIO – DARŽELIO**

**DIREKTORIAUS IRENOS TAMOŠEVIČIENĖS**

**2016 METŲ VEIKLOS ATASKAITA**

2016-05-30

Marijampolis

1. **LOPŠELIO – DARŽELIO PRISTATYMAS**

Ikimokyklinio ugdymo įstaigos oficialusis pavadinimas – Vilniaus r. Marijampolio vaikų lopšelis - darželis, trumpasis pavadinimas – Marijampolio lopšelis – darželis (toliau – lopšelis – darželis). Lopšelis – darželis įregistruotas Juridinių asmenų registre, kodas 191851442.

Lopšelis – darželis įsteigtas 1986 m. lapkričio 3 d. Vilniaus rajono Migūnų tarybinio ūkio direktoriaus įsakymu Nr.36.

Teisinė forma – biudžetinė įstaiga.

Savininkas – Vilniaus rajono savivaldybė, kodas 111104987, LT – 09318 Rinktinės g. 50, Vilnius.

Savininko teises ir pareigas įgyvendinanti institucija – Vilniaus rajono savivaldybės taryba.

Buveinė – Liepų g. 17, Marijampolio k., Marijampolio sen., LT – 13025 Vilniaus r.

El. pašto adresas: marijampoliold@gmail.com ir irena62@gmail.com.

Grupė – ikimokyklinio ugdymo mokykla.

Pagrindinė paskirtis – ikimokyklinio ir priešmokyklinio amžiaus vaikų ugdymas.

Mokymo kalba – lietuvių, lenkų kalba.

Mokymo forma – dieninė.

Lopšelį – darželį lanko vaikai iš Marijampolio kaimo ir iš kitų Marijampolio seniūnijai priklausančių gyvenviečių. Tiek vietos bendruomenė, tiek įstaigą lankantys vaikai yra iš mišrių šeimų. Vaikai lopšelyje – darželyje gyvena daugialypės kultūros terpėje. Įstaigoje veikia keturios grupės: lopšelio grupė, dvi ikimokyklinio amžiaus grupės formuojamos iš to paties arba įvairaus amžiaus vaikų, priešmokyklinio ugdymo grupė.

Lopšelis-darželis siekia būti šiuolaikine ugdymo įstaiga, kuriai būdingos įvairios veiklos strategijos. Ugdymo procesas organizuojamas vadovaujantis principais, maksimaliai atitinkančiais vaiko pasaulėjautą, gebėjimus bei pasirinkimą. Kūrybiškumas – išskirtinis bruožas visam ugdymo procesui. Auklėtojos, siekdamos ugdymo procesą padaryti įdomesnį ir patrauklesnį, taiko įvairius aktyvius ugdymo metodus, skatinančius kūrybinį mąstymą.

Atsižvelgus į bendruomenės poreikius sudarytos sąlygos ugdytis tautinių mažumų (lenkų) ugdomąja kalba, siekiama padėti vaikui perimti lenkų tautos kultūros vertybes, papročius, tradicijas, jas puoselėti ir kartu kurti šiuolaikinę įstaigos bendruomenę, atvirą kitoms kultūroms.


Ugdyti meilę ir pagarbą gimtosioms lietuvių bei lenkų kalboms. Saugoti, puoselėti ir propaguoti tautų tradicijas, puoselėti toleranciją ir pagarbą kitų tautų kultūrai. Lopšeliui-darželiui būdinga įvairiakalbė aplinka: lietuvių, lenkų, baltarusių, rusų. Darbuotojai gerbia vieni kitus ir toleruoja kito asmens kultūrą bei tradicijas.

Švenčiamos tradicinės šventės, organizuojamos akcijos, talkos su kaimo bendruomene („Derliaus šventė“, Vasario16-oji, Užgavėnės, Kaziuko mugė, Velykos, projektai: „Žemė – mūsų namai“, “ „Mes rūšiuojam“, „Vaikystė yra amžina“ ir kt.). Vykdoma ikimokyklinio ugdymo programa „Mes gamtos vaikai“, kurioje skiriamas dėmesys vaikų ekologiniam ugdymui ir priešmokyklinis ugdymas organizuojamas pagal „Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymo Nr. V-779. Visa tai skatina įstaigą būti patrauklia visuomenei, stiprina pedagogų komandą ir įstaigos bendruomenę

Atnaujinamos edukacinės erdvės, gausu priemonių įvairiapusiškai vaikų veiklai.

Informacija apie lopšelio – darželio veiklą talpinama įstaigos internetinėje svetainėje <http://www.darzelis.marijampolis.vilniausr.lm.lt>.

1. **LOPŠELIO – DARŽELIO ORGANIZACINĖ STRUKTŪRA IR VALDYMAS**



Direktorė – Irena Tamoševičienė, aukštasis universitetinis išsilavinimas, III vadybinė kategorija.

Direktoriaus pavaduotoja ugdymui – Snežana Stefanovičienė, aukštasis neuniversitetinis išsilavinimas, III vadybinė kategorija**.**

Aukščiausia įstaigos savivaldos institucija, telkianti ugdytinių tėvus ir pedagogus svarbiausiems įstaigos veiklos uždaviniams spręsti yra Lopšelio - darželio taryba.

2016 m. vyko 3 lopšelio-darželio tarybos posėdžiai. Lopšelio-darželio taryba aprobavo vidaus tvarką reglamentuojančius dokumentus ir veiklos planus, prižiūrėjo įstaigos finansinę-ūkinę veiklą, analizavo komisijų ataskaitas, svarstė lopšelio-darželio direktoriaus teikiamus klausimus.

2016 m. lopšelio-darželio direktorius organizavo 3 Mokytojų tarybos posėdžius. Mokytojų taryba aprobavo ugdomąją veiklą ir pedagogų kvalifikacijos tobulinimą reglamentuojančius dokumentus, svarstė lopšelio-darželio prioritetus ir veiklos kryptis, analizavo ugdymo programų įgyvendinimą, optimalių ugdymo sąlygų sudarymą, ugdymo planus, teikė siūlymus dėl lopšelio-darželio veiklos plano, vertino ikimokyklinio ir priešmokyklinio ugdymo amžiaus vaikų ugdymo pasiekimus, vaikų adaptaciją lopšelyje-darželyje, analizavo vaikų sergamumo priežastis, teikė siūlymus ugdymo turinio planavimo tobulinimui.

2016 m. vyko 4 metodinės tarybos posėdžiai. Posėdžių metu buvo aptariami klausimai, susiję su ugdymo proceso efektyvinimu, numatomi pedagogų metodinės veiklos prioritetai ir kryptys, inicijuojamas pedagogų bendradarbiavimas su kitomis švietimo įstaigomis, gerosios patirties sklaida. Metodinė taryba organizavo metodinę veiklą: skaitomi pranešimai, aptariami projektai, vertinama pedagogų praktinė veikla.

Efektyvi lopšelio-darželio savivaldos institucijų veikla sutelkė bendruomenę kokybiškai įgyvendinti svarbiausius 2016 m. veiklos plano tikslus.

Darbuotojai: ( 20,9 etatai)

|  |  |  |  |  |  |  |  |
| --- | --- | --- | --- | --- | --- | --- | --- |
| Vadovai | | Pedagogai | | Pagalbos specialistai | | Kiti darbuotojai | |
| Skaičius | Etatai | Skaičius | Etatai | Skaičius | Etatai | Skaičius | Etatai |
| 2 | 1,5 | 7 | 6,9 | - | 0,5 | 12 | 12 |

1. **KVALIFIKACIJOS TOBULINIMAS**
   1. LOPŠELIO – DARŽELIO VADOVŲ KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| Metai | Lopšelio – darželio direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2016 | 6 | 6 | 6 |  |

* 1. PEDAGOGŲ KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur) | Pedagogų kvalifikacijai tobulinti panaudotų lėšų procentas (%) | Pastabos |
| 2016 | 375 | 198 | 52,8 | Pedagogai dalyvavo nemokamuose seminaruose, likusios lėšos perskirstytos ugdymo turinio modernizavimui. Vidutiniškai vienas pedagogas tobulino kvalifikaciją 5 dienas. |

* Lopšelyje-darželyje parengta mokytojų kvalifikacijos tobulinimo tvarka.
* Mokytojų kvalifikacijos tobulinimas planuojamas atsižvelgiant į lopšelio-darželio veiklos prioritetus, lėšas.
* Sudaromos sąlygos kelti kvalifikaciją įvairiuose kursuose, seminaruose.
* Planuojama ir vykdoma ugdymo proceso stebėseną pagal parengtą ir patvirtintą ugdymo priežiūros organizavimo ir vykdymo tvarkos aprašą.

1. **VAIKŲ (SKAIČIUS, KOMPLEKTAI)**

2016 metais Marijampolio vaikų lopšelį – darželį lankė – 67.

Lopšelyje – darželyje vaikai ugdomi dviem kalbomis: lietuvių ir lenkų. Iš viso veikia 4 grupės:

* ankstyvojo amžiaus grupė lietuvių ugdomąja kalba - 14 vaikų.
* ikimokyklinio amžiaus grupė lietuvių ugdomąja kalba – 21 vaikų.
* priešmokyklinio amžiaus grupė lietuvių ugdomąja kalba – 17 vaikų..
* ikimokyklinio amžiaus grupė lenkų ugdomąja kalba - 15 vaikų.

4.1. SPECIALIŲJŲ UGDYMOSI POREIKIŲ TURINČIŲ VAIKŲ SKAIČIUS

2016 metais specialiųjų ugdymosi poreikių turinčių vaikų įstaigoje nebuvo.

Įstaigoje veikia Vaiko gerovės komisija, kurios tikslas – organizuoti ir koordinuoti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą ugdytiniams, turintiems specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlikti kitas su vaiko gerove susijusias funkcijas.

1. **LOPŠELIO – DARŽELIO VEIKLOS REZULTATAI**

Lopšelio – darželio veiklos rezultatai atsispindi įstaigos internetiniame puslapyje <http://www.darzelis.marijampolis.vilniausr.lm.lt>.

Parengtas lopšelio – darželio pastato atnaujinimo (modernizavimo) ir priestato statybos techninio darbo projektas laukia įgyvendinimo.

Parengtas ir įgyvendinamas įstaigos 2016-2020 metų įstaigos strateginis planas.

Sutelkta aktyvi, siekianti bendrų tikslų lopšelio-darželio bendruomenė, kurioje vyrauja pagarbos santykiai. Lopšelio-darželio bendruomenė skyrė 2% pajamų mokesčio paramą ugdymo aplinkai gerinti.

Priešmokyklinio amžiaus vaikai pasiekė reikiamą brandą mokyklai. Vaikų pažanga atitinka ugdymo standartą, mokytojų ir tėvų lūkesčius.

Įvykdyti suplanuoti projektai:

Vilniaus rajono ikimokyklinio ir priešmokyklinio ugdymo mokytojų būrelio rengiamas projektas „**Prevencinė veikla ikimokyklinėje įstaigoje“.**

Kartu su Vilniaus r. Marijampolio Meilės Lukšienės gimnazija toliau įgyvendinome ilgalaikį projektą „**Vaikystė yra amžina**“.

Dalyvavome ir vykdėme gamtosaugos projektus: “**Mes rūšiuojame**”. „**Mano žalioji palangė“.**

Dalyvavome Vilniaus rajono ikimokyklinių įstaigų rengiamuoseprojektuose **„ Sveikai valgau – sveikas augu“, „Bunda, viskas kas tik gyva“, „Su knyga – per pasaulį“ „Mažųjų talentų šou“.** Su savo sukurtomis ugdymo priemonės įstaigos pedagogai dalyvavo rajoninėje konferencijoje „**Sukurtų priemonių taikymas – aktyvesnis ir patrauklesnis ugdymo procesas**“.

Dalyvavome:

- Europos judėjimo savaitėje „**BEACTIVE – 2016**“, vykdomos Lietuvos asociacijos „Gimnastika Visiems“ projekte „BEACTIVE – judėk šokio ritmu;

- visuomeninėje akcijose: „**Mano svajonių profesija...“** skirtoje paremti naująją Europos komisijos iniciatyvą - Europos profesinių gebėjimų savaitę, kuri vyko Briuselyje ir visoje Europoje gruodžio 5-9 d.**;**

**- „LTeam“,** kurią organizavo Lietuvos olimpinė rinktinė „L Team**.;**

- respublikiniame vaikų piešinių konkurse **„Iš knygelės į širdelę 2016“;**

**-** tradicinėje Vilniaus rajono derliaus šventėje „**Derlius -2016-Plony“;**

**-** Marijampolio seniūnijos organizuojamoje **Šeimos šventėje.**

Rengėme įstaigos ugdytinių parodas Vilniaus rajono savivaldybės administracijos Marijampolio seniūnijos bibliotekoje.

Už dalyvavimą įstaigai ir įstaigos pedagogams įteikti Padėkos raštai.

1. **NEMOKAMAI MAITINAMŲ VAIKŲ SKAIČIUS**

|  |  |  |  |
| --- | --- | --- | --- |
| Metai | Nemokamai maitinamų vaikų skaičius | Nemokamai maitinamų vaikų procentas (%) | Pastabos |
| 2016 | 2 | 11,76 | Priešmokyklinio ugdymo grupė |

Vadovaujantis Vilniaus rajono savivaldybės tarybos 2013-05-31 sprendimu Nr. T3-177, 2016 m už vaikų išlaikymą ugdymo įstaigoje: **100 procentų lengvatą buvo taikoma - 3** vaikams (4,47 proc.) , **50 procentų lengvata buvo taikoma 17 vaikų** ( 25,37 proc.) .

Įstaiga dalyvauja programose „Vaisių vartojimo skatinimas mokyklose“ir pieno produktų vartojimo įstaigose „Pienas vaikams“.

1. **LOPŠELIO – DARŽELIO FINANSAVIMAS, TURTAS, UGDYMO APLINKA**

Lopšelis – darželis finansuojamas iš Vilniaus rajono savivaldybės biudžeto lėšų ir Lietuvos Respublikos valstybės biudžeto specialiųjų tikslinių dotacijų mokinio krepšelio pagal asignavimą valdytojo patvirtintas programų sąmatas. Biudžetinių įstaigų pajamos programoms finansuoti, iš jų tėvų įnašai už maitinimą ir ugdymą.

|  |  |  |
| --- | --- | --- |
| Finansavimo šaltiniai | 2015 m.  (tūkst. eurų) gauta | Pastabos |
|  |  |  |
| Savivaldybės lėšos | 96789,55 | Darbo užmokestis, socialinio draudimo įmokos, komunalinės paslaugos, prekių ir paslaugų naudojimas, ilgalaikio turto einamasis remontas. |
| „Mokinio krepšelio lėšos“ | 88486,00 | -84004,80 eurų panaudota darbo užmokesčiui ir socialiniam draudimui;  -4471,00 eurų panaudota prekių ir paslaugų naudojimui:  -3638,00 eurų panaudota ugdymo priemonių įsigijimui;  -198,00 eurų panaudota kvalifikacijos kėlimui.  -210,00 eurų vaikų pažintinei veiklai. |
| 2 proc. GM | 0,671 | Įgyta lyginimo lenta ( 77,58 eurų). |
|  | | |

Iš tėvų įnašų už ugdymą panaudota 1849,87 eurai ( ugdomosios aplinkos kūrimui ir turtinimui, kanceliarinių bei ūkinių prekių įsigijimui).

2016 m. įstaiga gavo 729,76 eurų paramą iš „Fundację Pomoc Polakom na Wschodzie“. Buvo nupirkti nešiojamas kompiuteris, muzikinis centras, metodinė bei grožinė literatūra ir ugdomieji žaidimai grupei „Biedronki“.

Iš Lenkijos Respublikos ambasados gauti muzikiniai instrumentai vaikams už 462,43 eurus.

„Fundacja Wileńszczyzna“ padovanojo įstaigos vaikams metodinės literatūros, mokomųjų plakatų, kalėdines dovanėles mažiau pasiturinčioms šeimoms.

Racionaliai paskirstomi finansiniai ištekliai, ieškoma taupymo rezervų, rėmėjų. Pagal poreikį paskirstomos sutaupytos lėšos.

Įstaigos finansiniai ištekliai pakankami, tenkina būtinus įstaigos veiklos, vaikų ugdymo(si) poreikius.

**9. LOPŠELIO – DARŽELIO PARTNERYSTĖS RYŠIAI:**

Lietuvos lenkų mokyklų mokytojų draugija „Macierz szkolna“;

Lenkijos Respublikos ambasada.

Vilniaus Edukologijos universitetu;

Vilniaus kolegija;

Vilniaus paslaugų verslo darbuotojų profesinio rengimo centru;

Vilniaus rajono PPT;

Vilniaus r. Marijampolio Meilės Lukšienės gimnazija;

Vilniaus r. Rudaminos Ferdinando Ruščico gimnazija;

Vilniaus rajono ikimokyklinėmis įstaigomis;

Vilniaus rajono Marijampolio seniūnija;

Vilniaus rajono Marijampolio ambulatorija;

Vilniaus rajono seniūnijos Marijampolio biblioteka.

Lopšelis-darželis palaiko ryšius su socialiniais partneriais daugiausia per veiklų ir projektų organizavimą. Įstaigos pedagogai tobulino savo kvalifikaciją Lenkijos Respublikoje. Pagrindiniai bendravimo ir bendradarbiavimo su socialiniais partneriais tikslai yra ugdomosios veiklos paįvairinimas ir švietimo kokybės gerinimas.

1. **LOPŠELIO – DARŽELIO DIREKTORIAUS INICIATYVA (-OS)**

Koordinavau lopšelio-darželio mokytojų tarybos veiklą. Vykdyti ir analizuoti veiklos rezultatai, vykdytos tėvų, pedagogų apklausos, nuolat tikrinta planavimo procedūra grupėse. Vykdyta veiklos stebėsena, atliktas vidaus įsivertinimas. Įsivertinimo rezultatai panaudojami įstaigos tikslų ir uždavinių numatymui, bei ugdymo kokybės gerinimui, vaikų pažangos ir pasiekimų vertinimui.

Įgyvendinant įstaigos strateginiame veiklos plane numatytus veiklos prioritetus, inicijavau materialinės bazės atnaujinimą ir turtinimą, kūriau saugią ir sveiką edukacinę aplinką vaikams bei darbuotojams.

Inicijavau lopšelio-darželio aprūpinimą šiuolaikinėmis ugdymo priemonėmis: vaikų grupėse sukurtos naujausios edukacinės erdvės, kiekvienoje grupėje yra šviesos staliukas, nešiojamas kompiuteris, televizorius, muzikinis centras.

Skatinau – darželio bendruomenę kurti ir įgyvendinti įstaigos politiką, tikslus, puoselėti kultūrines tradicijas.

Inicijavau informacijos apie vaikų ugdymą pateikimą tėvams socialinėje paskyroje facebook. Sukurtos uždaros grupės, kuriose talpinama informaciją tėvams apie kasdieninį vaikų ugdymą(si). Vyksta nuolatinis bendravimas ir bendradarbiavimas tarp įstaigos pedagogų ir tėvų.

Visiems pedagogams sudariau vienodas sąlygas tobulinti savo kvalifikaciją, profesinę kompetenciją. 2016 m. meninio ugdymo pedagogė Diana Symanovič įgijo vyresniosios meninio ugdymo pedagogės kvalifikacinę kategoriją.

Skatinau darbuotojų iniciatyvas, stiprinau veiklos motyvaciją ir bendrą atsakomybę už įstaigos veiklos rezultatus.

Inicijavau informacijos sklaidą apie lopšelio – darželio veiklą, renginius, šventes rajoninėje spaudoje, savivaldybės, įstaigos ir kitose internetinėse svetainėse.

Inicijavau priešmokyklinio ugdymo grupės dalyvavimą visuomeninėje akcijoje „Mano svajonių profesija...“, skirtoje paremti naująją Europos komisijos iniciatyvą, - Europos profesinių gebėjimų savaitę, kuri vyko Briuselyje ir visoje Europoje gruodžio 5-9 d.

Sudariau sąlygas aukštųjų ir profesinių mokyklų studentams atlikti pedagoginę ir profesinę praktiką.

Skatinau aktyvų pedagogų, ugdytinių dalyvavimą konkursuose, projektuose, akcijose, parodose, šventėse ir kt. renginiuose.

**10. PROBLEMOS, REIKALINGA PAGALBA**

Įstaiga veikia neturėdama leidimo- higienos paso. (Įstaigos patalpų būklė neatitinka higienos normų reikalavimų.)

Įstaigai reikalinga renovacija ir priestato statyba, norint sukurti saugią ir šiuolaikišką aplinką, sudaryti kokybiškas darbo sąlygos kabinetuose, grupėse. Įstaigai reikalinga sporto salė, kurioje bus galimybė teikti vaikams papildomą ugdymą, rengti konferencijas rajono pedagogams, įvairius renginius kaimo bendruomenei. Bendras įstaigos plotas – 584 kv.m. Jame ugdomi 73 vaikai ir dirba 21 darbuotojas.

Didėja skaičius vaikų nepatenkančių į ikimokyklinio ugdymo įstaigą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Irena Tamoševičienė

SUDERINTA

Vilniaus r. Marijampolio vaikų lopšelio – darželio

tarybos 2017 m. gegužės 31 d. protokolo Nr.V2-02